### Beslutningstema

Det skal besluttes, om der skal meddeles dispensation fra byggelinje til opførelse af udestue i Lokalplan 136 for Boligområdet - [adresse] i Skærbæk.

### Sagsfremstilling

Ejeren af ejendommen Kildetoften 92, 6780 Skærbæk har indsendt en ansøgning om dispensation fra lokalplanen til opførelse af en udestue. Det drejer sig om, at udestuen vil overskride byggelinjen med omkring en meter.

Ejeren begrunder ansøgning med:

*"Udestuen er tegnet til at gå 1 meter ud over vejbyggelinje men vil søge dispensation da vejen ophører ved byggeriet og derfor ikke er til gene for trafikken."*

*"Byggelinje til vej overskrides men søger dispensation da vejen ophører ved byggeriet og derfor ikke til gene."*

*"Da det er en udestue vil vi gerne have noget vindue areal mod syd og derfor vil vi gerne søge om dispensation til at lade bygningen gå en meter ud over vejbyggelinjen. Vejen ophører ved byggeriet og der er ingen trafik ved bygningen og derfor er der ingen gener for trafikken."*

Ejendommen er beliggende på adressen Kildetoften 92, 6780 Skærbæk, matr. nr. 2195, [adresse], Skærbæk, og befinder sig indenfor lokalplanområdet for Lokalplan nr. 136. Boligområdet - [adresse] i Skærbæk.

Lokalplanen foreskriver i §1.1, at Lokalplanen har til formål at sikre:

* + at det af planen omfattede område kan anvendes til boligformål i form af åben lav og tæt lav bebyggelse,
  + at der udlægges friarealer, parkeringspladser, veje og stier, samt.
  + at området i øvrigt i enhver henseende disponeres i overensstemmelse med de i nærværende lokalplan og på vedhæftede kortbilag angivne retningslinjer.

Lokalplanens foreskriver derudover i § 5.4, at der *langs følgende veje og stier pålægges byggelinjer i de nedenfor angivne afstande fra vejskel som vist på vedhæftede kortbilag.*

Strækningen B-C-D-E-F\_\_\_\_\_\_\_\_\_\_\_\_\_\_\_\_\_ 6,0 m

[adresse]        C-H \_\_\_\_\_\_\_\_\_\_\_\_\_\_\_\_\_\_\_\_\_\_ 5,0 m

[adresse]         D-I\_\_\_\_\_\_\_\_\_\_\_\_\_\_\_\_\_\_\_\_\_\_\_ 5,0 m

[adresse]         E-K\_\_\_\_\_\_\_\_\_\_\_\_\_\_\_\_\_\_\_\_\_\_  5,0 m

Øvrige veje (boligveje)\_\_\_\_\_\_\_\_\_\_\_\_\_\_\_\_\_\_  3,0 m

Forbindelsesstier og hoved stier\_\_\_\_\_\_\_\_\_\_\_ 1,0 m

Ansøgningen er i strid med lokalplanens bestemmelse om vejbyggelinje, og der er ikke tidligere dispenseret fra bestemmelsen, hvad der også tydeligt ses i området, som fremstår med en fin og harmonisk struktur i bebyggelsers placering på grundene. Lokalplanens formål med at området, i øvrigt i enhver henseende disponeres i overensstemmelse med de i nærværende lokalplan, og i de vedhæftede kortbilag angivne retningslinjer, er i tråd med strukturen for området og, er blevet fastholdt siden områdets første bebyggelse.

Ejendommen er beliggende for enden af en blindvej. Dog er området nord for Kildetoften, matr.nr. 2520a Skærbæk ejerlav, Skærbæk, delvist udlagt til boligområde i kommuneplanen. Vejadgangen til dette område er endnu ikke fastlagt og dermed kunne Kildetoften potentielt forlænges længere mod nord til det udlagte område. Det vurderes derfor eftersom, at byggelinjerne i området er overholdt, at en forsat fastholdelse af dem, sikrer en mulighed for forlængelse af vejen til en evt. fremtidig udbygning af området.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der meddeles afslag på dispensation.

### Beslutning

Indstillingen godkendt.